التضامن
التضامن أول... لما كان عندي ١٨ سنة
أو ١٩ سنة أول ما بدأت استخدم الإنترنت
كنت على قائمة بتاعة منتدى اسمه جمعية تضامن المرأة العربية
كانت حركة أسستها نوال السعداوي في التسعينات
والسلطات في مصر قفلتها
عشان كانوا ضد مشاركة مصر أعتقد في الحرب على العراق في التسعينات
فالستات بس كانوا على جروب الإنترنت فكنا بنتكلم بس على جروب الإنترنت ده
كنت صغيرة وكنت... كان مثير للاهتمام جدا عشان اتعلمت كتير من الستات دي
كان فيه ستات من كل حتة في العالم
زي المنطقة العربية، أمريكيات ستات عرب أمريكيات
مصريات، من سوريا ومن لبنان
كنا بنتكلم في كل حاجة
ما كانش فيه تابوه
أنا فاكرة أنه كان فيه خناقة كبيرة عن المثلية الجنسية
كان عندي ١٨ أو ١٩ سنة وكنت بقول أن ده حرام
أن الناس اللي بتعمل كده بيبقوا ضد الفطرة
وده مش كويس
بس بعد ٣ أيام مثلا
بعد ٣ أيام، كنب قول لأ ده مش حرام
يعني ليه ده حرام؟ بدأت أفكر بالعكس تماما، بالعكس تماما
وكان فعلا، أنا فاكرة أنه فعلا المناقشة دي عالإيميل ما بين ستات
كنت الوحيدة اللي في منتدى اللي كانت ضد في الأول
و بعدين لما دخلت المناقشة دي بدأت افكر من الأول
وطبعا دلوقتي عارفة أنه مش حرام
مش... أقصد أن دي حاجة بتقبلها تماما و... وبدعمها
فالتضامن مع... مع الستات اللي كانوا بيتضمنوا معايا كمان
عشان أنا كنت... أه كنت بحاول طول حياتي أني أفكر في الحاجات اللي اتقاللي هي كده وبس
ما كنتش متقبلة الكلام ده
بس كان عندي تلوث في... في فكري
التلوث ده اللي يمكن... الستات دي خلصوني منه
لما كنا بنتبادل
التضامن ده عشان اعيد التفكير عشان يدوني الحجج، الأفكار
عشان... وفعلا عرفت بعديها ازاي الكلمات ممكن تغير حياتك بجد
ازاي ممكن تغير حياتك
عشان كده... كان... لما كنت بكتب في المدونة بتاعتي كنت متأكدة أن ده مش كلام وبس
أنا عارفة ازاي الكلمات ممكن تغير حياة الناس، بجد
ودلوقتي بقابل ستات كانوا بيقروا المدونة بتاعتي لما كان عندهم ١٦ و١٧ سنة
وقالولي، كتير منهم قالولي المدونة بتاعتك غيرتني
عشان الكلمة دي خلتها تفكر تاني
في حاجات اتعلمت أنها كده أو أن لازم اتقبلها
و دلوقتي عارفة، احنا كنا فعلا
اقصد أني لازم اقول أني من رواد التدوين في مصر أنا وستات ورجالة تانيين
كنا فعلا الرواد، كنا أول ناس تستخدم المدونات
عشان نعمل تغيير واقدر أقول أن احنا نجحنا
كسرنا تابوهات كتيرة، كسرنا خوف كسرنا حاجات كتيرة
عن طريق التدوين
دي حاجة أنا فعلا عملتها وانجاز بالنسبة لي وفخورة بيه
دي حاجة أنا فخورة بيها فعلا دلوقتي
وما عنديس مشكلة اقول أني رائدة في التدوين في مصر
مع الناس الصغيرة دي، ما كناش كتير وكان فيه ستات قليلة
بس عملنا حاجة كان ليها تأثير بعدين